pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-"ชาดา" ตรวจสถานการณ์น้ำ 3 จังหวัด มอบนโยบายปราบปรามผู้มีอิทธิพล ชูอุทัยฯโมเดล ป้องตัดไม้-แพร่ยาเสพติด ย้ำต้องครบวงจร​ ครอบคลุมเครือข่ายผู้มีอิทธิพล​ สั่งเข้มทั้งกฎหมาย และการเงิน
วันจันทร์ที่ 9 ตุลาคม 2566
09/10/2566
"ชาดา" ตรวจสถานการณ์น้ํา 3 จังหวัด มอบนโยบายปราบปรามผู้มีอิทธิพล ชูอุทัยฯโมเดล ป้องตัดไม้-แพร่ยาเสพติด ย้ําต้องครบวงจร​ ครอบคลุมเครือข่ายผู้มีอิทธิพล​ สั่งเข้มทั้งกฎหมาย และการเงิน
"ชาดา" ตรวจสถานการณ์น้ํา 3 จังหวัด พร้อมมอบนโยบายปราบปรามผู้มีอิทธิพล ชูอุทัยฯโมเดล ป้องตัดไม้-แพร่ยาเสพติด ย้ําต้องครบวงจร​ ครอบคลุมเครือข่ายผู้มีอิทธิพล​ สั่งเข้มทั้งกฎหมาย​ และทางการเงิน​
เมื่อวันที่ 8 ตุลาคม 2566 เวลา 09.30 น. นายชาดา ไทยเศรษฐ์ รัฐมนตรีช่วยว่าการกระทรวงมหาดไทย พร้อมด้วยนางสาวมนัญญา​ ไทย​เศรษฐ์​ ประธานคณะที่ปรึกษา​ รัฐมนตรี​ช่วยว่าการ​กระทรวงมหาดไทย​ อดีตรัฐมนตรี​ช่วยว่าการ​กระทรวง​เกษตร​ และ​สหกรณ์​​ และคณะ ตรวจเยี่ยม​สถานการณ์​น้ํา และภัยแล้ง​ 3 จังหวัดภาคกลาง ทั้งอุทัยธานี นครสวรรค์ และชัยนาท
พร้อมมอบนโยบาย​ด้านการปราบปรามผู้มีอิทธิพล กับผู้ว่าราชการจังหวัด นายอําเภอ หัวหน้า​ส่วนราชการ​ และ​หัวหน้​าหน่วยงานรัฐวิสาหกิจ​ สังกัด​กระทรวงมหาดไทย​ และ​ ผู้บริหารองค์กร​ปกครอง​ส่วนท้องถิ่น​ ณ​ โรงเรียนอนุบาล​เมืองอุทัยธานี​ เทศบาลเมืองอุทัยธานี​ ตําบลอุทัย​ใหม่​ อําเภอเมือง จังหวัดอุทัยธานี​
โดย 1.​ ให้นายอําเภอ​ ผู้กํากับการ​สถานีตํารวจภูธรอําเภอ​ กํานัน​ ผู้ใหญ่บ้าน​ สารวัตรกํานัน​ แพทย์​ประจําตําบล​ และผู้ช่วยผู้ใหญ่บ้าน​ ต้องปรับเปลี่ยน​พฤติกรรม​ มากขึ้น​ ในการ กํากับดูแล​ เป็นที่พึ่งประชาชน​ และให้ประชาชนยอมรับ​บทบาทหน้าที่​ การป้องกัน​ การแพร่ระบาดยาเสพติด​ การพนัน​ ผู้​มีอิทธิพลท้าทายอํานาจรัฐ​ โดยเฉพาะ​ นายอําเภอ​ กํานัน​ ผู้ใหญ่บ้าน​ ผู้กํากับการ​สถานีตํารวจภูธรอําเภอ​ ต้องเป็นผู้รับผิดขอบหลัก​ ต้องมีบัญชีรายชื่อ​ ผู้ที่อิทธิพล​ บุคคลเครือข่ายผู้มีอิทธิพล​ และลักษณะ​ และรายละเอียด​ การมีอิทธิพล​ ทั้งทางบวก​ ทางลบ​ ทางความคิด​ การหมิ่นสถาบันพระมหากษัตริย์​ ผู้มีอิทธิพล​ เน้น​ ทั้งข้าราชการ​ และประชาชน​ ที่มีอิทธิพล​ ด้าน​ ยาเสพติด​ การพนัน​ บูรณาการเครือข่ายข้อมูล​ ประกอบด้วย​ ท้องถิ่น​ และท้องที่​​ โดยเฉพาะ​ ฝ่ายปกครอง​ องค์การบริหารส่วนจังหวัด​
2.​ ปัจจุบัน​ พื้นที่​ ประสบภัย​แล้ง​ และอุทกภัย​ในพื้นที่เดียวกัน​
3. พิถีพิถัน​ กับ​ เด็ก​ และเยาวชน​ เพราะหากครอบครัว​ มีปัญหา​ ก็จะส่งผลกระทบ​ ต่อ​เด็ก​ และเยาวชน​
4.​ กํานัน​ ผู้ใหญ่บ้าน​ สารวัตรกํานัน​ แพทย์​ประจําตําบล​ และผู้ช่วยผู้ใหญ่บ้าน​ ต้องรู้​ และต้องมี​ ข้อมูล​ การแพร่ระบาดยาเสพติด​ ต้องสํานึกว่า​ อํานาจ​ และบารมี​ มากจากประชาชน​
5. การดําเนินการต่อผู้มีอิทธิพล​ ต้องครบวงจร​ และครอบคลุมถึง​ เครือข่ายผู้มีอิทธิพล​ ตามระเบียบ​ กฎหมาย​ ข้อบังคับ​ และหนังสือสั่งการ​ ทางปกครอง​ ทางกฎหมาย​ และทางการเงิน​
6.​ ตั้งด่านตรวจ​ อําเภอบ้านไร่​ กรณี​ การขนไม้​ ป้องกัน​ การตัดไม้ทําลายป่า​
7.​ จังหวัดอุทัยธานี​ ต้องเป็น​โมเดล​ การป้องกันการตัดไม้ทําลายป่า​ การแพร่ระบาดยาเสพติด​ และการกํากับดูแลผู้มีอิทธิพล​
8.​ พิจารณา​ข้อมูล​ องค์​การบริหารส่วนจังหวัดอุทัยธานี​ ด้าน​ การแพร่ระบาดยาเสพติด​
​
รัฐบาลไทย-ข่าวทำเนียบรัฐบาล-ไทย-ฮ่องกงต่อยอดความร่วมมือทางเศรษฐกิจ เชิญชวนนักลงทุนฮ่องกงลงทุนในไทยโดยเฉพาะอุตสาหกรรมเป้าหมาย ส่งเสริมความเชื่อมโยงยุทธศาสตร์ EEC กับ GBA
วันจันทร์ที่ 9 ตุลาคม 2566
09/10/2566
ไทย-ฮ่องกงต่อยอดความร่วมมือทางเศรษฐกิจ เชิญชวนนักลงทุนฮ่องกงลงทุนในไทยโดยเฉพาะอุตสาหกรรมเป้าหมาย ส่งเสริมความเชื่อมโยงยุทธศาสตร์ EEC กับ GBA
ไทย-ฮ่องกงต่อยอดความร่วมมือทางเศรษฐกิจ เชิญชวนนักลงทุนฮ่องกงลงทุนในไทยโดยเฉพาะอุตสาหกรรมเป้าหมาย ส่งเสริมความเชื่อมโยงยุทธศาสตร์ EEC กับ GBA
วันนี้ (9 ตุลาคม 2566) เวลา 12.30 น. (ตามเวลาท้องถิ่นที่ฮ่องกง เร็วกว่าไทย 1 ชม.) ณ ทําเนียบผู้บริหารสูงสุดฮ่องกง นายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลัง พบหารือทวิภาคีกับนายจอห์น ลี คา-ชิว (The Honorable John Lee Ka-chiu) ผู้บริหารสูงสุดเขตบริหารพิเศษฮ่องกง นายชัย วัชรงค์ โฆษกประจําสํานักนายกรัฐมนตรี สรุปสาระสําคัญดังนี้
นายกรัฐมนตรีมุ่งส่งเสริมพลวัตความร่วมมือของทั้งสองฝ่าย โดยเฉพาะในด้านเศรษฐกิจ การแลกเปลี่ยนระหว่างประชาชน และความเชื่อมโยง ประเทศไทยและฮ่องกงเป็นพันธมิตรทางการค้าและการลงทุนที่สําคัญ อีกทั้งต่างยังเป็นสถานที่ท่องเที่ยวยอดนิยมของกันและกันอีกด้วย รวมถึงได้ชื่นชมความสะดวกสบายในการดําเนินธุรกิจ (ease of doing business) ของฮ่องกงด้วย หวังให้มีการแลกเปลี่ยนการเยือน พร้อมเชิญผู้บริหารสูงสุดเขตบริหารพิเศษฮ่องกงเยือนไทยด้วย
ด้านผู้บริหารสูงสุดเขตบริหารพิเศษฮ่องกงกล่าวว่า ไทยและฮ่องกงมีความสัมพันธ์ที่ดี และเติบโตต่อเนื่อง โดยเฉพาะมิติด้านเศรษฐกิจและเทคโนโลยี เพื่อเป็นศูนย์กลางการดําเนินธุรกิจและจุดหลอมรวมระหว่างตะวันออกและตะวันตกอีกทั้งประตูสู่จีนแผ่นดินใหญ่ จึงเป็นโอกาสที่ดีให้ทั้งสองฝ่ายร่วมกันต่อยอดผลประโยชน์เศรษฐกิจและการเงินการธนาคาร ในสภาวะความท้าทายที่โลกกําลังเผชิญกับเศรษฐกิจที่ตกต่ําในขณะนี้
โดยทั้งสองฝ่ายได้หารือที่มีความสนใจร่วมกัน ดังนี้
นายกรัฐมนตรีกล่าวว่า ฮ่องกงมีบทบาทที่สําคัญ เชื่อมจีนกับส่วนอื่น ๆ ของโลก ตลอดจนบทบาทในฐานะศูนย์กลางภูมิภาคด้านการค้า การเงิน และบริการ โดยไทยสามารถเป็นประตูสู่ภูมิภาคอาเซียนให้แก่ฮ่องกง และจีนได้ ซึ่งรวมถึงการเป็นประตูสําหรับธุรกิจ ตลอดจนสินค้าและบริการจากฮ่องกงและจีนได้ จึงหวังที่จะกระชับความร่วมมือในด้านเศรษฐกิจให้แน่นแฟ้นยิ่งขึ้น ทั้งการค้า การลงทุน และความเชื่อมโยง
ทั้งสองฝ่ายยังเห็นพ้องที่จะกระชับความร่วมมือด้านนวัตกรรมใหม่ๆ ซึ่งฮ่องกงมีความเชี่ยวชาญ และเป็นประโยชน์ต่อการพัฒนาประเทศไทย เชิญชวนฮ่องกงมาลงทุนในไทยโดยเฉพาะอย่างยิ่งในอุตสาหกรรมเป้าหมายเพื่อช่วยฟื้นฟูเศรษฐกิจของทั้งสองฝ่าย โดยไทยหวังที่จะเดินหน้าความร่วมมือเชิงลึกกับฮ่องกง เพื่อส่งเสริมความเชื่อมโยงและนโยบายการพัฒนา โดยเฉพาะอย่างยิ่งเพื่อประสานและเชื่อมโยง EEC กับเขตเศรษฐกิจอ่าวกวางตุ้ง - ฮ่องกง - มาเก๊า (Greater Bay Area: GBA)
รัฐบาลไทย-ข่าวทำเนียบรัฐบาล-“วราวุธ” รมว.พม. กำชับ ปลัด พม. ส่งทีม พม. จังหวัด ค้นหาครอบครัวผู้ได้รับผลกระทบจากอิสราเอล พร้อมเร่งเยียวยาสภาพจิตใจ
วันจันทร์ที่ 9 ตุลาคม 2566
“วราวุธ” รมว.พม. กําชับ ปลัด พม. ส่งทีม พม. จังหวัด ค้นหาครอบครัวผู้ได้รับผลกระทบจากอิสราเอล พร้อมเร่งเยียวยาสภาพจิตใจ
“วราวุธ” รมว.พม. กําชับ ปลัด พม. ส่งทีม พม. จังหวัด ค้นหาครอบครัวผู้ได้รับผลกระทบจากอิสราเอล พร้อมเร่งเยียวยาสภาพจิตใจ
วันที่ 9 ตุลาคม 2566 นายวราวุธ ศิลปอาชา รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.) กล่าวถึงเหตุการณ์ความรุนแรงในตะวันออกกลาง ว่า ขอแสดงความเสียใจกับครอบครัวของผู้ที่เสียชีวิต และผู้ที่ได้รับบาดเจ็บจากเหตุการณ์ความรุนแรงดังกล่าว ในส่วนของกระทรวงการพัฒนาสังคมและความมั่นคงของมนุษย์ (พม.) นั้น ตนได้มอบหมายให้นายอนุกูล ปีดแก้ว ปลัดกระทรวงการพัฒนาสังคมและความมั่นคงของมนุษย์ (ปลัด พม.) ซึ่งขณะนี้ ร่วมอยู่ในวอร์รูม (War Room) ที่รัฐบาลจัดตั้งขึ้นเพื่อติดตามเหตุการณ์อยู่ตลอดเวลาว่า มีใครที่ได้รับผลกระทบเพิ่มเติมหรือไม่ อย่างไร อยู่ที่จังหวัดไหนบ้าง โดยขอให้ส่งเจ้าหน้าที่ทีม One Home พม.จังหวัด นักจิตวิทยา และสหวิชาชีพ รีบเข้าไปเยี่ยมและพูดคุยกับครอบครัวผู้ที่ได้รับผลกระทบ โดยเฉพาะครอบครัวของผู้ที่ได้รับการยืนยันว่าเสียชีวิตแล้ว ซึ่งจะต้องเข้าไปเยียวยาสภาพจิตใจโดยเร็วที่สุด ซึ่งขณะนี้ได้ดําเนินการไปบางส่วนแล้ว
นายวราวุธ กล่าวเพิ่มเติมว่า ขณะนี้ การช่วยเหลือเยียวยาผู้ที่ได้รับผลกระทบ จะมีหลายฝ่ายเข้าไปช่วยเหลือ แต่สําหรับการพูดคุยเยียวยาสภาพจิตใจ ทางกระทรวง พม. จะมีความเชี่ยวชาญ จึงได้กําชับให้ ปลัด พม. ดําเนินการให้ทั่วถึง นอกจากนี้ หน่วยงานอื่นๆ จะมีมาตรการต่าง ๆ กันไป แต่เรื่องการเยียวยาสภาพจิตใจนั้น ทางกระทรวง พม. สามารถดําเนินการได้ โดยทีมงานสหวิชาชีพและนักจิตวิทยา
#ช่วย24ชั่วโมง #พม24ชม #ข่าวพม #esshelpme #วราวุธรับฟังทําจริง #พมพอใจให้ทุกวัยพึงพอใจในพม
#กระทรวงพม #รมวพม #รับฟังทําจริง
รัฐบาลไทย-ข่าวทำเนียบรัฐบาล-คํากล่าว นายเศรษฐา ทวีสิน นายกรัฐมนตรี ในโอกาสแสดงความยินดีการส่งดาวเทียม THEOS-2 ขึ้นสู่วงโคจรสำเร็จ
วันจันทร์ที่ 9 ตุลาคม 2566
09/10/2566
คํากล่าว นายเศรษฐา ทวีสิน นายกรัฐมนตรี ในโอกาสแสดงความยินดีการส่งดาวเทียม THEOS-2 ขึ้นสู่วงโคจรสําเร็จ
คํากล่าว
นายเศรษฐา ทวีสิน นายกรัฐมนตรี
ในโอกาสแสดงความยินดีการส่งดาวเทียม THEOS-2 ขึ้นสู่วงโคจรสําเร็จ
คํากล่าว
นายเศรษฐา ทวีสิน นายกรัฐมนตรี
ในโอกาสแสดงความยินดีการส่งดาวเทียม THEOS-2 ขึ้นสู่วงโคจรสําเร็จ
วันที่ 9 ตุลาคม 2566
ในนามของรัฐบาลไทยและประชาชนคนไทยทุกคน ผมขอแสดงความยินดีที่วันนี้ประเทศไทยประสบความสําเร็จสามารถส่งดาวเทียม THEOS-2 ขึ้นสู่วงโคจรได้เป็นผลสําเร็จ
รัฐบาล มุ่งเน้นมาตลอดว่า จะใช้วิทยาศาสตร์ เทคโนโลยีและนวัตกรรม เป็นเครื่องมือในการพัฒนาประเทศ และพัฒนาคุณภาพชีวิตให้กับพี่น้องประชาชน ข้อมูลจากดาวเทียม THEOS-2 นี้จะเป็นข้อมูลฐานที่สําคัญในการนําไปพัฒนาสร้างประโยชน์ได้อย่างเท่าเทียม ลดความเหลื่อมล้ํา เพื่อความเป็นอยู่ที่ดีขึ้นของพี่น้องประชาชน อาทิ ด้านการจัดการเกษตร ด้านการจัดการเมือง ด้านทรัพยากรธรรมชาติและสิ่งแวดล้อม ด้านการจัดการน้ํา ด้านการจัดการภัยธรรมชาติ รวมถึงด้านความมั่นคง ด้วย
ดาวเทียม THEOS-2 เป็นสมบัติของพี่น้องประชาชนชาวไทยทุกคน เป็นดาวเทียมที่สามารถบันทึกภาพได้รายละเอียดสูงมากถึง 50 เซนติเมตรต่อพิกเซล (cm/pixel) ซึ่งเป็นคุณสมบัติที่ล้ําหน้ามาก ดีที่สุดในกลุ่มประเทศอาเซียน เทียบชั้นได้กับดาวเทียมรายละเอียดสูงกับกลุ่มประเทศผู้นําระดับโลก จัดว่าเป็นโครงสร้างพื้นฐานที่สําคัญด้านวิทยาศาสตร์และเทคโนโลยีของประเทศ ที่เป็นความภาคภูมิใจของพวกเรา
ทั้งนี้ ผมขอขอบคุณกระทรวงการอุดมศึกษา วิทยาศาสตร์ วิจัยและนวัตกรรม (อว.) และองค์การอวกาศของประเทศอย่าง GISTDA (จิสด้า) ที่จะช่วยขับเคลื่อนและผลักดันวงการอวกาศของประเทศไทยให้มีความก้าวหน้า
ผมหวังเป็นอย่างยิ่งว่าดาวเทียม THEOS-2 จะเป็นอีกกลไกสําคัญหนึ่งที่ทําให้ประเทศไทยมีความก้าวล้ําทางเทคโนโลยีขั้นสูงเพื่อต่อยอดการพัฒนาทั้งสังคมและเศรษฐกิจของประเทศ สืบไป
ขอบคุณครับ
รัฐบาลไทย-ข่าวทำเนียบรัฐบาล-มหาดไทย เตรียมคุมเข้ม การถือครองอาวุธปืน - สิ่งเทียมอาวุธปืน เพื่อความปลอดภัยของปชช.
วันจันทร์ที่ 9 ตุลาคม 2566
มหาดไทย เตรียมคุมเข้ม การถือครองอาวุธปืน - สิ่งเทียมอาวุธปืน เพื่อความปลอดภัยของปชช.
.....
กระทรวงมหาดไทย ประชุมกําหนดมาตรการควบคุมการครอบครอง การพกพา และการใช้อาวุธปืน เครื่องกระสุน สิ่งเทียมปืน เพื่อความปลอดภัยของประชาชน
.
สําหรับมาตรการระยะสั้น เช่น งดออกใบอนุญาตให้สั่ง นําเข้า สิ่งที่เทียมอาวุธปืนทุกชนิด /ให้ผู้ครอบครองแบลงค์กัน บีบีกัน หรือสิ่งเทียมอาวุธปืน แจ้งบันทึกต่อนายทะเบียนอาวุธปืน /ห้ามผู้มีอายุไม่เกิน 20 ปี เข้าสนามยิงปืน /อาวุธปืนที่ใช้จะในสนามยิงปืนต้องมีทะเบียนถูกต้อง และตรงตัวกับผู้มาใช้บริการ รวมถึงปราบปราม และปิดเว็บไซต์ เพจออนไลน์ซื้อขายอาวุธปืนเถื่อน
.
ส่วนมาตรการระยะยาว จะแก้ไขกฎหมาย พ.ร.บ. อาวุธปืนฯ ปี 2490 โดยผู้ขออนุญาตซื้ออาวุธปืนและเครื่องกระสุนปืนต้องมีใบรับรองแพทย์ที่รับรองเรื่องสุขภาพจิต ภาวะทางจิตใจ ประกอบการยื่นคําขอ /ผู้ครอบครองอาวุธปืน ต้องนําอาวุธปืน มายิงทดสอบเก็บข้อมูลหัวกระสุนทุกกระบอก ทุกราย
.
นอกจากนี้ ผู้มีใบอนุญาตมีและใช้อาวุธปืน (ป.4) ต้องนําอาวุธปืนมารายงานต่ออายุกับนายทะเบียน ในทุก 5 หรือ 10 ปี เช่นเดียวกับใบขับขี่รถยนต์
.
อ่านเพิ่มเติม คลิกhttps://www.thaigov.go.th/news/contents/details/72987
#ไทยคู่ฟ้า#สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-กรมทางหลวง รายงานสถานการณ์น้ำท่วมประจำวันที่ 9 ตุลาคม 2566 ผ่านไม่ได้ 4 แห่ง ในพื้นที่จังหวัดอุตรดิตถ์ พร้อมแนะนำเส้นทางเลี่ยง
วันจันทร์ที่ 9 ตุลาคม 2566
กรมทางหลวง รายงานสถานการณ์น้ําท่วมประจําวันที่ 9 ตุลาคม 2566 ผ่านไม่ได้ 4 แห่ง ในพื้นที่จังหวัดอุตรดิตถ์ พร้อมแนะนําเส้นทางเลี่ยง
....
จากสถานการณ์ร่องมรสุมพาดผ่านประเทศไทยตอนบนในช่วงตลอดสัปดาห์ที่ผ่านมา ส่งผลให้ภาคเหนือและภาคตะวันออกเฉียงเหนือมีฝนตกหนักก่อให้เกิดปัญหาน้ําท่วมในหลายพื้นที่ กรมทางหลวง (ทล.) กระทรวงคมนาคม ได้สั่งการให้สํานักงานทางหลวง แขวงทางหลวง หมวดทางหลวงในพื้นที่ ลงพื้นที่ติดตามสถานการณ์น้ําท่วมอย่างใกล้ชิด และได้จัดเจ้าหน้าที่คอยอํานวยความสะดวกแก่ประชาชน เพื่อบรรเทาความเดือดร้อนของประชาชนให้ได้รับความสะดวกปลอดภัยในการสัญจรโดยเร็วที่สุดอย่างต่อเนื่อง ตามข้อสั่งการของนายสุริยะ จึงรุ่งเรืองกิจ รัฐมนตรีว่าการกระทรวงคมนาคม ที่มีความห่วงใยประชาชนผู้ประสบภัยในครั้งนี้ พร้อมทั้งเฝ้าระวังตลอด 24 ชั่วโมง พร้อมกันนี้ ทล. ได้สรุปสถานการณ์อุทกภัยประจําวันที่ 9 ตุลาคม 2566 เวลา 16.00 น. พบทางหลวงถูกน้ําท่วมในพื้นที่ 9 จังหวัด ได้แก่ จังหวัดอุบลราชธานี ขอนแก่น หนองบัวลําภู มหาสารคาม กาฬสินธุ์ ยโสธร อุตรดิตถ์ แพร่ และเชียงใหม่ 16 สายทาง 23 แห่ง การจราจรผ่านไม่ได้ 4 แห่ง ในพื้นที่จังหวัดอุตรดิตถ์ ดังนี้
- บน ทล.1083 ในพื้นที่อําเภอบ้านโคก สาย ห้วยน้อยกา - เด่นชาติ ช่วง กม. ที่ 1+500 - 1+725 ระดับน้ํา 60 เซนติเมตร เส้นทางเลี่ยงให้ใช้ ทล.117 ไปบรรจบ ทล.1083 ที่ กม.11+073 พร้อมจัดเจ้าหน้าที่อํานวยความสะดวกด้านการจราจร
- บน ทล.117 ในพื้นที่อําเภอฟากท่า สาย น้ําปาด - นาไพร ช่วง กม.ที่ 369+400 - 369+800 ระดับน้ํา 90 เซนติเมตร เส้นทางเลี่ยงให้ใช้ ทล.117 ไปบรรจบ ทล.117 ที่ กม. 370+350 พร้อมจัดเจ้าหน้าที่อํานวยความสะดวกด้านการจราจร
- บน ทล.117 ในพื้นที่อําเภอฟากท่า สาย น้ําปาด - นาไพร ช่วง กม. ที่ 368+175 - 368+900 ระดับน้ํา 110 เซนติเมตร เส้นทางเลี่ยงให้ใช้ ทล.117 ไปบรรจบ ทล.117 ที่ กม. 370+350 พร้อมจัดเจ้าหน้าที่อํานวยความสะดวกด้านการจราจร
- บน ทล.117 ในพื้นที่อําเภอฟากท่า สาย น้ําปาด - นาไพร ช่วง กม. ที่ 367+800 - 367+900 ระดับน้ํา 30 เซนติเมตร เส้นทางเลี่ยงให้ใช้ ทล.117 ไปบรรจบ ทล.117 ที่ กม. 370+350 พร้อมจัดเจ้าหน้าที่อํานวยความสะดวกด้านการจราจร
ทั้งนี้ ขอให้ประชาชนเดินทางด้วยความระมัดระวัง ปฏิบัติตามป้ายเตือนน้ําท่วม ป้ายแนะนํา และคําแนะนําของเจ้าหน้าที่อย่างเคร่งครัด เพื่อความปลอดภัยในการเดินทาง พร้อมช่วยเหลือผู้ประสบภัย และเฝ้าระวังสถานการณ์ตลอดเวลา หากต้องการสอบถามสภาพเส้นทาง สภาพการจราจร หรือต้องการความช่วยเหลือสามารถติดต่อได้ที่สํานักงานทางหลวง แขวงทางหลวง หมวดทางหลวงในพื้นที่ และสายด่วน ทล.โทร. 1586 (โทรฟรีตลอด 24 ชั่วโมง) และสามารถติดตามการรายงานสถานการณ์สภาพเส้นทางได้ที่ www.doh.go.th หรือ ทวิตเตอร์ ทล. @prdoh1
รัฐบาลไทย-ข่าวทำเนียบรัฐบาล-​นายกฯ ยินดี "พิงค์ พิชฌามลณ์ฯ " นักกีฬาแบดมินตันหญิงไทย ทำผลงานยอดเยี่ยม เป็นแชมป์เยาวชนโลก ในการแข่งขันแบดมินตันรายการ 2023 BWF World Junior Championships Tournament ที่สหรัฐฯ
วันจันทร์ที่ 9 ตุลาคม 2566
​นายกฯ ยินดี "พิงค์ พิชฌามลณ์ฯ " นักกีฬาแบดมินตันหญิงไทย ทําผลงานยอดเยี่ยม เป็นแชมป์เยาวชนโลก ในการแข่งขันแบดมินตันรายการ 2023 BWF World Junior Championships Tournament ที่สหรัฐฯ
​นายกฯ ยินดี "พิงค์ พิชฌามลณ์ฯ " นักกีฬาแบดมินตันหญิงไทย ทําผลงานยอดเยี่ยม เป็นแชมป์เยาวชนโลก ในการแข่งขันแบดมินตันรายการ 2023 BWF World Junior Championships Tournament ที่สหรัฐฯ
วันนี้ (9 ตุลาคม 2566) นายชัย วัชรงค์ โฆษกประจําสํานักนายกรัฐมนตรี เปิดเผยว่า นายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลัง แสดงความยินดีกับ นางสาวพิชฌามลณ์ โอภาสนิพันธ์ หรือ พิงค์ นักกีฬาแบดมินตันหญิงไทย ที่สามารถทําผลงานได้อย่างยอดเยี่ยม เป็นแชมป์แบดมินตันหญิงเดี่ยวเยาวชนโลก 2023 ในการแข่งขันแบดมินตันรายการ 2023 BWF World Junior Championships Tournament หรือ ศึกเยาวชนโลกที่เมืองสโปแคน (Spokane) รัฐวอชิงตัน สหรัฐอเมริกา
โฆษกประจําสํานักนายกรัฐมนตรี กล่าวว่า ในการแข่งขันแบดมินตันประเภทหญิงเดี่ยว รอบชิงชนะเลิศ พิงค์ พิชฌามลณ์ฯ ซึ่งปัจจุบันเป็นมือวางอันดับ 56 ของโลก และมือวางอันดับ 2 ของรายการ ได้เข้าเเข่งขันกับ เคียรา มาร์เวลลา ฮันโดโย (Chiara Marvella HANDOYO) มือวางอันดับ 355 ของโลกจากอินโดนีเซีย โดยผลปรากฏว่า ไทย เอาชนะ อินโดนีเซีย ไป 2 - 0 เกม ด้วยคะแนน 21-11, 21-9 ใช้เวลาในการแข่งขัน 33 นาที ทําให้ พิงค์ พิชฌามลณ์ฯ เป็นแชมป์เยาวชนโลกสมัยแรก และกลายเป็นนักแบดมินตันไทยคนที่ 2 ที่เป็นแชมป์เยาวชนโลกประเภทหญิงเดี่ยวได้สําเร็จ ต่อจาก เมย์ รัชนก อินทนนท์ ที่เคยทําไว้ระหว่างปี ค.ศ. 2009 – 2011
“นายกรัฐมนตรี และรัฐบาลชื่นชมและแสดงความยินดีกับความสําเร็จของนักกีฬาในครั้งนี้ ความสามารถของนักกีฬาไทยมีศักยภาพสูง เป็นที่น่าภาคภูมิใจ สะท้อนถึงความมีวินัยในความตั้งใจฝึกฝน และฝ่ายสนับสนุนทุกคน และทุกหน่วยงาน” นายชัยฯ กล่าว
รัฐบาลไทย-ข่าวทำเนียบรัฐบาล-'วราวุธ' รมว.พม. แนะดึงศักยภาพชุมชน สร้างความเข้มแข็ง หนุนเครือข่าย อพม. ช่วยกลุ่มเปราะบางในพื้นที่
วันจันทร์ที่ 9 ตุลาคม 2566
'วราวุธ' รมว.พม. แนะดึงศักยภาพชุมชน สร้างความเข้มแข็ง หนุนเครือข่าย อพม. ช่วยกลุ่มเปราะบางในพื้นที่
'วราวุธ' รมว.พม. แนะดึงศักยภาพชุมชน สร้างความเข้มแข็ง หนุนเครือข่าย อพม. ช่วยกลุ่มเปราะบางในพื้นที่
เมื่อวันที่ 8 ต.ค. 66เวลา 10.00 น. นายวราวุธ ศิลปอาชา รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.) ลงพื้นที่จังหวัดนครปฐม เพื่อเยี่ยมศูนย์ชุมชนโครงการบ้านเอื้ออาทรนครปฐม (ท่าตําหนัก) ตําบลท่าตําหนัก อําเภอนครชัยศรี พร้อมมอบรถเข็นวีลแชร์ อีกทั้งพบปะพูดคุยกับชาวชุมชน และเยี่ยมชมผลิตภัณฑ์สินค้าของคนพิการและสมาชิกเครือข่ายชุมชน การสาธิตการบริหารจัดการพลังงานสํารองและขยะชุมชน นอกจากนี้ ได้เดินทางไปเยี่ยมให้กําลังใจผู้สูงอายุที่ได้รับงบประมาณซ่อมแซมบ้านและปรับสภาพแวดล้อมและสิ่งอํานวยความสะดวกให้เหมาะสมและปลอดภัย โดยมี นายอนุกูล ปีดแก้ว ปลัดกระทรวงการพัฒนาสังคมและความมั่นคงของมนุษย์ (ปลัด พม.) พร้อมคณะผู้บริหารกระทรวง พม. และการเคหะแห่งชาติ (กคช.) นายสุรศักดิ์ เจริญศิริโชติ ผู้ว่าราชการจังหวัดนครปฐม หน่วยงานทีม One Home พม. จังหวัดนครปฐม ผู้บริหารและผู้นําท้องถิ่น เครือข่ายอาสาสมัครพัฒนาสังคมและความมั่นคงของมนุษย์ (อพม.) จังหวัดนครปฐม และหน่วยงานที่เกี่ยวข้อง ร่วมลงพื้นที่ ในโอกาสนี้ สมาชิกสภาผู้แทนราษฎรจังหวัดนครปฐม พรรคชาติไทยพัฒนา ประกอบด้วย นายอนุชา สะสมทรัพย์ นายพาณุวัฒณ์ สะสมทรัพย์ และนายศุภโชค ศรีสุขจร ร่วมลงพื้นที่
นายวราวุธ กล่าวว่า วันนี้ ขอขอบคุณภาคีเครือข่ายเป็นอย่างมาก และยังทําให้ได้มาเห็นศักยภาพของพี่น้องประชาชนในพื้นที่ จากนี้ไป การทํางานของกระทรวง พม. เราจะต้องดึงศักยภาพของพี่น้องในแต่ละชุมชนออกมา เพื่อเป็นกําลังสําคัญ รวมทั้งวิสาหกิจชุมชน ในการสร้างโอกาส สร้างอาชีพ รายได้ เพื่อสร้างความมั่นคงในชีวิต นอกจากการมีที่พักอาศัยแล้ว จําเป็นต้องมีอาชีพที่มั่นคง มีรายได้มาจุนเจือดูแลครอบครัว ซึ่งวันนี้ เราได้เห็นการผลิตสิ่งของต่าง ๆ จากวัสดุเหลือใช้ การสร้างผลงานศิลปหัตถกรรม เพื่อนํามาขายเป็นรายได้ กระทรวง พม. พร้อมเข้าไปสนับสนุน ไม่ว่าจะเป็นด้านงบประมาณ การฝึกอาชีพ เพื่อนําไปสร้างเป็นรายได้เลี้ยงดูครอบครัวและตนเองได้ ทั้งนี้ การดูแลพี่น้องประชาชนที่อยู่ในกลุ่มเปราะบางเป็นภารกิจที่กระทรวง พม. เร่งทํางาน และพัฒนาคุณภาพชีวิตเพื่อให้พี่น้องประชาชนมีความมั่นคง
นายวราวุธ กล่าวเพิ่มเติมว่า เราควรสร้างความเข้มแข็งในยูนิตที่เล็กที่สุดในสังคมคือครอบครัว ด้วยการจัดกิจกรรมระหว่างครอบครัว สัปดาห์ละ 1 ครั้ง เพื่อสร้างปฏิสัมพันธ์ให้มีความใกล้ชิดมากขึ้นในครอบครัวและคนในชุมชน ซึ่งเราต้องการคืนลูกหลานให้กับครอบครัว และต้องการคืนครอบครัวให้กับชุมชน และต้องการคืนครอบครัวที่อบอุ่นให้กับสังคมไทย เพื่อที่จะไม่ให้เกิดเหตุการณ์ต่าง ๆ ที่เราไม่พึงปรารถนาขึ้นอีกในอนาคต
นอกจากนี้ ได้เดินทางไปยังศูนย์ประสานงาน อพม. อําเภอกําแพงแสน เพื่อพบปะพูดคุยให้กําลังใจและมอบแนวทางการทํางานช่วยเหลือและพัฒนากลุ่มเปราะบางในพื้นที่ให้กับเครือข่าย อพม. จังหวัดนครปฐม พร้อมมอบรถเข็นวีลแชร์ บัตรประจําตัวคนพิการ และเงินสงเคราะห์เด็กในครอบครัวยากจน อีกทั้งเยี่ยมชมผลิตภัณฑ์กลุ่มฝึกอาชีพบ้านแหลมกะเจาโซ่ง (ชุดไทยทรงดํา) และการถนอมอาหารกลุ่มสตรีบ้านทุ่งขวาง ในโอกาสนี้ ได้ร้องเพลงร่วมกับผู้แทนสภาเด็กและเยาวชนจังหวัดนครปฐม โดยได้ใช้ภาษามือประกอบการร้องเพลง เพื่อสื่อความหมายดีๆ ให้กับคนพิการทางการได้ยิน
#ช่วย24ชั่วโมง #พม24ชม #ข่าวพม #esshelpme #วราวุธรับฟังทําจริง
#พมพอใจให้ทุกวัยพึงพอใจในพม
#กระทรวงพม #รมวพม
รัฐบาลไทย-ข่าวทำเนียบรัฐบาล-ทส. จับมือ 3 พันธมิตร เปิดแคมเปญรักษ์โลก ชวนนักเรียนดูแลสิ่งแวดล้อม ด้วยแนวคิด 3 RE Challenge
วันจันทร์ที่ 9 ตุลาคม 2566
ทส. จับมือ 3 พันธมิตร เปิดแคมเปญรักษ์โลก ชวนนักเรียนดูแลสิ่งแวดล้อม ด้วยแนวคิด 3 RE Challenge
ทส. จับมือ 3 พันธมิตร เปิดแคมเปญรักษ์โลก ชวนนักเรียนดูแลสิ่งแวดล้อม ด้วยแนวคิด 3 RE Challenge
ทส. จับมือ 3 พันธมิตร เปิดแคมเปญรักษ์โลก ชวนนักเรียนดูแลสิ่งแวดล้อม ด้วยแนวคิด 3 RE Challenge
วันที่ 3 ตุลาคม 2566 เวลา 13.00 น. นายจตุพร บุรุษพัฒน์ ปลัดกระทรวงทรัพยากรธรรมชาติและสิ่งแวดล้อม (ปกท.ทส.) ร่วมแถลงข่าวเปิดตัวโครงการความร่วมมือแคมเปญ “React For Change ลองเปลี่ยนโลก” ร่วมกับ นายชัชชาติ สิทธิพันธุ์ ผู้ว่าราชการกรุงเทพมหานคร นางสาวชนิดา คล้ายพันธ์ หัวหน้าฝ่ายนโยบายสาธารณะ TikTok และ นายพิพัฒน์ อภิรักษ์ธนากร CEO บริษัท คิดคิด จํากัด ณ อาคารไอราวัตพัฒนา ห้องบางกอก ศาลาว่าการ กทม.2 ดินแดง กรุงเทพฯ เชิญชวนนักเรียนร่วมดูแลสิ่งแวดล้อม ด้วยแนวคิด 3 RE Challenge ประกอบด้วย Refill: ชวนพกกระบอกน้ํา กล่องข้าว เพื่อลดใช้พลาสติกแบบใช้ครั้งเดียว Recheck: เช็คการใช้ชีวิตให้เป็นมิตรต่อสิ่งแวดล้อมง่าย ๆ ทําได้อย่างไรบ้าง และ Recycle: ชวนแยกขยะประเภทต่าง ๆ แยกอย่างไร ขยะไปไหนต่อ โดยนําคอนเทนต์ที่สร้างสรรค์มานําเสนอผ่านช่อง TikTok ซึ่งโรงเรียนที่สามารถลดการปล่อยก๊าซเรือนกระจกมากที่สุด 10 อันดับแรก จะได้รับรางวัลเชิดชูเกียรติ เพื่อเป็นแบบอย่างให้กับโรงเรียนอื่น ๆ ต่อไป
ปกท.ทส. กล่าวว่า กระทรวงทรัพยากรธรรมชาติและสิ่งแวดล้อม ได้ให้ความสําคัญกับการสร้างจิตสํานึกในการมีส่วนร่วมดูแลรักษาสิ่งแวดล้อมของเยาวชน โดยมีโครงการโรงเรียนอีโคสคูล (Eco-School) และมีเป้าหมายขยายโครงการอย่างต่อเนื่องทั่วประเทศ เพื่อให้โรงเรียนเป็นศูนย์กลางการเรียนรู้ด้านการรักษาทรัพยากรธรรมชาติและสิ่งแวดล้อมควบคู่ไปกับแนวทางการศึกษาเพื่อการพัฒนาที่ยั่งยืน ซึ่งมีครู นักเรียน และบุคลากรในโรงเรียนได้ร่วมกันดูแลสิ่งแวดล้อมรอบตัวเอง เริ่มต้นจากในห้องเรียนไปจนถึงระดับโรงเรียน และขยายต่อไปถึงการพัฒนาสิ่งแวดล้อมในชุมชน ทั้งนี้ แคมเปญ “React For Change ลองเปลี่ยนโลก” ที่ได้ทางช่อง TikTok มาร่วมเชิญชวนเด็กและเยาวชนให้มาร่วมนําเสนอวิธีรักษ์โลกและดูแลสิ่งแวดล้อมจะเป็นอีกหนึ่งวิธีที่จะช่วยกระตุ้นให้เกิดการดูแลรักษาสิ่งแวดล้อมของเราให้ดีขึ้นได้ต่อไป
รัฐบาลไทย-ข่าวทำเนียบรัฐบาล-"วราวุธ" รมว.พม. หนุน สธค. เป็นนิติบุคคล แก้กฎหมายให้ทันสมัย ขยายสาขาทั่วประเทศ มุ่งช่วยประชาชนเดือดร้อนทางการเงิน
วันจันทร์ที่ 9 ตุลาคม 2566
"วราวุธ" รมว.พม. หนุน สธค. เป็นนิติบุคคล แก้กฎหมายให้ทันสมัย ขยายสาขาทั่วประเทศ มุ่งช่วยประชาชนเดือดร้อนทางการเงิน
"วราวุธ" รมว.พม. หนุน สธค. เป็นนิติบุคคล แก้กฎหมายให้ทันสมัย ขยายสาขาทั่วประเทศ มุ่งช่วยประชาชนเดือดร้อนทางการเงิน
เมื่อวันที่ 6 ตุลาคม 2566 นายวราวุธ ศิลปอาชา รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.) พร้อมคณะที่ปรึกษาฯ ตรวจเยี่ยมสํานักงานธนานุเคราะห์ พร้อมมอบนโยบายการขับเคลื่อนภารกิจโรงรับจํานําของรัฐ โดยมี นายอนุกูล ปีดแก้ว ปลัดกระทรวงการพัฒนาสังคมและความมั่นคงของมนุษย์ นายประสงค์ พันธ์ลิมา ผู้อํานวยการสํานักงานธนานุเคราะห์ พร้อมคณะผู้บริหารและเจ้าหน้าที่ ร่วมให้การต้อนรับ
นายวราวุธ กล่าวว่า สถานธนานุเคราะห์ (สธค.) หรือโรงรับจํานําของรัฐ เป็นรัฐวิสาหกิจสังกัดกรมพัฒนาสังคมและสวัสดิการ (พส.) กระทรวงการพัฒนาสังคมและความมั่นคงของมนุษย์ (พม.) ให้ความช่วยเหลือพี่น้องประชาชนที่ประสบปัญหาความเดือดร้อนทางการเงิน โดยรับจํานําในอัตราดอกเบี้ยต่ํา ด้วยการให้บริการที่เป็นธรรม รวดเร็ว ทันสมัย ซึ่งจําเป็นต้องมีการเตรียมความพร้อมเพื่อรองรับการเปลี่ยนแปลงสู่องค์กรยุคใหม่ในอนาคต ทั้งนี้ ตนได้มอบนโยบายการผลักดันให้ สธค. เป็นนิติบุคคล ซึ่งหากเป็นนิติบุคคลแล้วจะทําให้เพิ่มความสามารถในการให้บริการและกระจายความช่วยเหลือรูปแบบต่างๆ ให้กับพี่น้องประชาชนฐานรากได้มากขึ้น การผลักดันปรับปรุงแก้ไข พ.ร.บ.โรงรับจํานํา พ.ศ. 2505 ให้มีความทันสมัยและตรงตามความต้องการ เพื่อประโยชน์อย่างสูงสุดของพี่น้องประชาชน เป็นการรองรับสภาพแวดล้อมที่เปลี่ยนแปลงและสอดคล้องกับสภาพเศรษฐกิจและสังคมในปัจจุบัน และการขยายสาขาให้ครอบคลุมทุกภูมิภาคทั่วประเทศ เพื่อการกระจายความช่วยเหลือให้กับพี่น้องประชาชนทุกกลุ่มเป้าหมายสามารถเข้าถึงบริการภาครัฐได้อย่างทั่วถึง ส่งผลให้มีคุณภาพชีวิตที่ดียิ่งขึ้น
นายวราวุธ กล่าวเพิ่มเติมว่า สธค. แม้เป็นองค์กรที่ไม่ใหญ่มากนัก แต่นับว่าเป็นองค์กรหนึ่งที่หารายได้เข้ารัฐ เป็นหน่วยงานรัฐวิสาหกิจที่มีศักยภาพในการหารายได้ให้แผ่นดิน โดยเฉพาะในสถานการณ์เศรษฐกิจปัจจุบันที่จะมีแต่การนํางบประมาณจากรัฐไปใช้ ซึ่งบทบาทของ สธค. ที่เป็นอยู่นับว่ามีความสําคัญที่ยิ่งใหญ่ไม่น้อยกว่าหน่วยงานอื่น ๆ ขอเป็นกําลังใจให้กับเจ้าหน้าที่ทุกคน และให้สามารถขยายสาขาได้ทุก ๆ จังหวัด เพื่อเป็นที่พึ่งของพี่น้องประชาชนทุกภูมิภาคทั่วประเทศต่อไป
#ช่วย24ชั่วโมง #พม24ชม #ข่าวพม #esshelpme #วราวุธรับฟังทําจริง
#พมพอใจให้ทุกวัยพึงพอใจในพม
#กระทรวงพม #รมวพม #รับฟังทําจริง
รัฐบาลไทย-ข่าวทำเนียบรัฐบาล-ก.แรงงาน พร้อมช่วยเหลือ “ลูกจ้าง – แรงงาน” ที่ได้รับผลกระทบจากอุทกภัย 3 ระยะ
วันจันทร์ที่ 9 ตุลาคม 2566
ก.แรงงาน พร้อมช่วยเหลือ “ลูกจ้าง – แรงงาน” ที่ได้รับผลกระทบจากอุทกภัย 3 ระยะ
.....
กระทรวงแรงงาน เผยมาตรการช่วยเหลือผู้ประสบอุทกภัยของกระทรวงฯ โดยแบ่งเป็น 3 ระยะคือ
.
• ก่อนเกิดภัย :
> เฝ้าระวังติดตามสถานการณ์สถานประกอบการที่ได้รับผลกระทบ และมีแนวโน้มจะมีการเลิกจ้างแรงงาน
> จัดเตรียม แรงงานที่มีความรู้ทางเทคนิค จัดหาอุปกรณ์เครื่องมือ บุคลากรและยานพาหนะเพื่อใช้ในการให้ความช่วยเหลือ จัดทําสุขาลอยน้ํา
> ตรวจสถานประกอบกิจการให้ปฏิบัติตามกฎหมายด้านความปลอดภัย
• เกิดภัย เร่งตรวจสอบ:
> ข้อมูลแรงงานที่ได้รับผลกระทบเพื่อให้การช่วยเหลือคุ้มครองตามกฎหมายแรงงาน
> สิทธิประโยชน์ “กรณีว่างงาน” แก่ผู้ประกันตน “กรณีนายจ้างหยุดให้บริการชั่วคราว” เนื่องจากเหตุสุดวิสัย
• ฟื้นฟูภายหลังน้ําลด :
> ออกประกาศขอความร่วมมือจากสถานประกอบการให้ลูกจ้างหยุดงาน “โดยไม่ถือเป็นวันลาหรือเป็นความผิด” ต่อข้อบังคับเกี่ยวกับการทํางาน
>ให้บริการจัดหางานและส่งเสริมการประกอบอาชีพ โครงการจ้างงานเร่งด่วนและพัฒนาทักษะฝีมือ เพื่อให้มีรายได้อย่างต่อเนื่อง สามารถดํารงชีพได้หลังจากน้ําลดและรอการฟื้นฟู
> จัดหน่วยให้บริการซ่อม “อุปกรณ์เครื่องใช้ไฟฟ้า – เครื่องยนต์เล็ก” เพื่อการเกษตร มุ่งลดรายจ่ายของประชาชนที่อุปกรณ์ไฟฟ้าได้รับความเสียหาย
> ตรวจสอบความปลอดภัยของสายไฟภายในบ้าน
> ดูแลสิทธิประโยชน์ให้แก่ผู้ประสบภัย ทั้งเรื่องสิทธิประกันสังคม สิทธิตามกฎหมายคุ้มครองแรงงานภายหลังน้ําลด
> จัดทีมแพทย์และพยาบาลร่วมกับโรงพยาบาลในเครือข่ายให้บริการตรวจรักษาเบื้องต้นในพื้นที่
.
อ่านเพิ่มเติม คลิกhttps://www.thaigov.go.th/news/contents/details/72976
#ไทยคู่ฟ้า#สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-"ขอนแก่นต้องปลอดบุหรี่ไฟฟ้า" พ่อเมืองขอนแก่นสั่งการฝ่ายปกครองบูรณาการตำรวจภูธรเมืองขอนแก่น จับกุมผู้กระทำผิดลักลอบจำหน่ายบุหรี่ไฟฟ้าและอุปกรณ์อย่างไม่เกรงกลัวกฎหมาย
วันจันทร์ที่ 9 ตุลาคม 2566
09/10/2566
"ขอนแก่นต้องปลอดบุหรี่ไฟฟ้า" พ่อเมืองขอนแก่นสั่งการฝ่ายปกครองบูรณาการตํารวจภูธรเมืองขอนแก่น จับกุมผู้กระทําผิดลักลอบจําหน่ายบุหรี่ไฟฟ้าและอุปกรณ์อย่างไม่เกรงกลัวกฎหมาย
"ขอนแก่นต้องปลอดบุหรี่ไฟฟ้า" พ่อเมืองขอนแก่นสั่งการฝ่ายปกครองบูรณาการตํารวจภูธรเมืองขอนแก่น จับกุมผู้กระทําผิดลักลอบจําหน่ายบุหรี่ไฟฟ้าและอุปกรณ์อย่างไม่เกรงกลัวกฎหมาย พบของกลางกว่า 1,000 ชิ้น ส่งพนักงานสอบสวนดําเนินคดี
เมื่อวันที่ 8 ต.ค. 66 เวลา 17.00 น. นายไกรสร กองฉลาด ผู้ว่าราชการจังหวัดขอนแก่น มอบหมายให้ นายประจวบ รักแพทย์ นายอําเภอเมืองขอนแก่น ร่วมกับ พันตํารวจเอก ปรีชา เก่งสาริกิจ ผู้กํากับการสถานีตํารวจภูธรเมืองขอนแก่น นํากําลังฝ่ายปกครองจังหวัดขอนแก่น ฝ่ายปกครองอําเภอเมืองขอนแก่น และเจ้าหน้าที่ตํารวจสถานีตํารวจภูธรเมืองขอนแก่น เข้าตรวจสอบกรณีมีการลักลอบจําหน่ายเครื่องบุหรี่ไฟฟ้าและอุปกรณ์ที่เกี่ยวข้อง
"เมื่อเจ้าหน้าที่ไปถึงอาคารหนึ่งชั้น เลขที่ 141/1 หมู่ที่ 12 ตําบลศิลา อําเภอเมืองขอนแก่น จังหวัดขอนแก่น ได้พบร้านค้าชื่อ RELX RABBIT จังหวัดขอนแก่น เจ้าพนักงานจึงได้แสดงตัวและขอทําการตรวจค้น ผลปรากฏว่า พบเครื่องบุหรี่ไฟฟ้าและอุปกรณ์ต่าง ๆ จึงได้ควบคุมตัว นางสาวอาริสา (สงวนนามสกุล) อายุ 23 ปี แสดงตัวเป็นผู้ดูแลร้าน พร้อมของกลาง หัวพอดบุหรี่ไฟฟ้า 6 รายการ จํานวน 920 ชิ้น เครื่องบุหรี่ไฟฟ้าใช้แล้วทิ้ง จํานวน 9 รายการ รวมจํานวน 236 ชิ้น รวมของกลางจํานวน 1,156 ชิ้น จึงได้นําตัวพร้อมของกลางส่งพนักงานสอบสวน สถานีตํารวจภูธรเมืองขอนแก่น ดําเนินคดีตามกฎหมายต่อไป" นายไกรสรฯ กล่าว
นายไกรสร กองฉลาด ผู้ว่าราชการจังหวัดขอนแก่น กล่าวเพิ่มเติมว่า ร้านที่ถูกจับได้ในครั้งนี้มีลักษณะการตั้งร้านขายบุหรี่ไฟฟ้าพร้อมทั้งอุปกรณ์อย่างโจ่งแจ้ง มีลักษณะคล้ายกับร้านขายของชําทั่วไป นับว่าเป็นการละเมิดกฎหมาย อันเนื่องด้วยความผิดตามกฎหมายศุลกากร คําสั่งคณะกรรมการคุ้มครองผู้บริโภค ที่ 9/2558 เรื่อง ห้ามขายหรือห้ามให้บริการสินค้า “บารากู่ บารากู่ไฟฟ้าหรือบุหรี่ไฟฟ้า หรือตัวยาบารากู่ น้ํายาสําหรับเติมบารากู่ไฟฟ้าหรือบุหรี่ไฟฟ้าห้ามขายสินค้า” และความผิดตามกฎหมายคุ้มครองผู้บริโภค อีกด้วย
""เพราะทุกข์ของชาวบ้าน คือทุกข์ของพวกเรา" และทีมจังหวัดขอนแก่นจะยังคงมุ่งมั่นในการกวาดล้างสิ่งผิดกฎหมายที่ก่อให้เกิดความไม่สงบในบ้านเมือง เพื่อบําบัดทุกข์ บํารุงสุขให้กับพี่น้องประชาชน และขอประชาสัมพันธ์ไปยังพี่น้องประชาชนและทุกคนในสังคมไทย หากพบเห็นเบาะแสการกระทําผิด เช่น ลักลอบจําหน่ายสินค้าผิดกฎหมาย หรือการกระทําความผิดทุกรูปแบบ สามารถแจ้งข้อมูล และร้องเรียนร้องทุกข์ได้ที่ศูนย์ดํารงธรรมจังหวัด ศูนย์ดํารงธรรมอําเภอ สายด่วน 1567 โทรฟรีตลอด 24 ชั่วโมง" นายไกรสรฯ กล่าวในช่วงท้าย
รัฐบาลไทย-ข่าวทำเนียบรัฐบาล-สธ.เปิดศูนย์ปฏิบัติการฯ ติดตามการช่วยเหลือคนไทยจากอิสราเอล พร้อมเตรียมทีมเยียวยาจิตใจญาติผู้ได้รับผลกระทบ
วันจันทร์ที่ 9 ตุลาคม 2566
สธ.เปิดศูนย์ปฏิบัติการฯ ติดตามการช่วยเหลือคนไทยจากอิสราเอล พร้อมเตรียมทีมเยียวยาจิตใจญาติผู้ได้รับผลกระทบ
รัฐมนตรีว่าการกระทรวงสาธารณสุข สั่งเปิดศูนย์ปฏิบัติการฉุกเฉินฯ ติดตามสถานการณ์ช่วยเหลือคนไทยอพยพจากประเทศอิสราเอล พร้อมสนับสนุนกระทรวงการต่างประเทศและกระทรวงกลาโหม ดูแลประเมินสุขภาพคนไทยที่เดินทางกลับประเทศ และจัดทีม MCATT ประสานข้อมูลยีย
รัฐมนตรีว่าการกระทรวงสาธารณสุข สั่งเปิดศูนย์ปฏิบัติการฉุกเฉินฯ ติดตามสถานการณ์ช่วยเหลือคนไทยอพยพจากประเทศอิสราเอล พร้อมสนับสนุนกระทรวงการต่างประเทศและกระทรวงกลาโหม ดูแลประเมินสุขภาพคนไทยที่เดินทางกลับประเทศ และจัดทีมMCATT ประสานข้อมูลเพื่อติดตามเยียวยาจิตใจญาติผู้ได้รับผลกระทบ
วันนี้ (9 ตุลาคม 2566) ที่กระทรวงสาธารณสุข จ.นนทบุรี นพ.ชลน่าน ศรีแก้ว รัฐมนตรีว่าการกระทรวงสาธารณสุข ให้สัมภาษณ์ถึงการช่วยเหลือคนไทยจากสถานการณ์ความไม่สงบในประเทศอิสราเอล ว่า จากการประชุมร่วมกับ นายภูมิธรรม เวชยชัย รองนายกรัฐมนตรีและรัฐมนตรีว่าการกระทรวงพาณิชย์ ได้มอบหมายให้หน่วยแพทย์ทหารเป็นหน่วยงานหลักในการดูแลด้านการแพทย์และสาธารณสุข และกระทรวงสาธารณสุขเป็นหน่วยสนับสนุน จึงได้มีการเปิดศูนย์ปฏิบัติการภาวะฉุกเฉินด้านการแพทย์และสาธารณสุข (PHEOC) โดยมอบหมาย นพ.สุรโชค ต่างวิวัฒน์รักษาราชการแทนรองปลัดกระทรวงสาธารณสุข เป็นประธาน ให้ติดตามสถานการณ์ทุกวัน โดยมีกรอบภารกิจ 3 เรื่อง คือ 1.ประสานการดูแลระหว่างประเทศ ซึ่งได้เตรียมความพร้อมหากมีความจําเป็นต้องส่งหน่วยแพทย์ของกระทรวงสาธารณสุขเข้าไปสนับสนุนภารกิจ รวมทั้งเตรียมระบบTelemedicine ให้คําปรึกษาการดูแลสุขภาพเบื้องต้นกับคนไทยในประเทศอิสราเอล 2.การเตรียมพร้อมดูแลคนไทยที่จะเดินทางกลับประเทศในมิติด้านสุขภาพ และ 3.การดูแลเยียวยาด้านจิตใจ โดยในกลุ่มญาติของผู้เสียชีวิตหรือผู้ได้รับผลกระทบโดยตรง ทีม MCATT จะเข้าไปประเมินสภาพจิตใจ ระดับความเครียด และเข้าสู่กระบวนการให้คําปรึกษาแนะนํา รวมถึงส่งต่อเข้ารับการรักษาหากจําเป็น ซึ่งเมื่อได้รับการประสานข้อมูลของญาติของผู้ได้รับผลกระทบ ทีมMCATT ในพื้นที่พร้อมจะเข้าไปดูแลทันที
นพ.ชลน่านกล่าวต่อว่า ได้รับรายงานจาก นพ.สุรโชคว่า เมื่อช่วงเช้าวันนี้มีการประชุมเตรียมความพร้อมช่วยเหลืออพยพคนไทยจากอิสราเอล ร่วมกับผู้แทนจากกรมเอเชียใต้ ตะวันออกกลางและแอฟริกา กระทรวงการต่างประเทศ และกรมยุทธการทหารอากาศ กระทรวงกลาโหม ได้รับทราบสถานการณ์และแผนการอพยพโดยเบื้องต้นมีผู้ประสงค์ขอกลับประเทศไทย จํานวน 1,099 คน ส่วนแผนการอพยพและความต้องการรับการสนับสนุนทีมแพทย์จากกระทรวงสาธารณสุขนั้น ต้องรอความชัดเจนจากกระทรวงการต่างประเทศและกระทรวงกลาโหมอีกครั้ง ซึ่งกระทรวงสาธารณสุขพร้อมให้ความร่วมมืออย่างเต็มที่ โดยเบื้องต้นได้ตั้งทีมดูแลคนไทยที่เดินทางกลับประเทศ ทั้งการประเมินสุขภาพกาย โดยกรมการแพทย์ ประเมินสุขภาพจิต โดยกรมสุขภาพจิต และตรวจคัดกรองโรคติดเชื้อต่างๆ โดยกรมควบคุมโรค
************************************* 9 ตุลาคม 2566
รัฐบาลไทย-ข่าวทำเนียบรัฐบาล-‘พล.ต.อ.พัชรวาท’ ติวเข้ม คำของบประมาณ 2567 เน้นเป้าหมายชัดเจน วัดผลได้ ลดความซ้ำซ้อน มุ่งประโยชน์ประชาชน
วันจันทร์ที่ 9 ตุลาคม 2566
‘พล.ต.อ.พัชรวาท’ ติวเข้ม คําของบประมาณ 2567 เน้นเป้าหมายชัดเจน วัดผลได้ ลดความซ้ําซ้อน มุ่งประโยชน์ประชาชน
‘พล.ต.อ.พัชรวาท’ ติวเข้ม คําของบประมาณ 2567 เน้นเป้าหมายชัดเจน วัดผลได้ ลดความซ้ําซ้อน มุ่งประโยชน์ประชาชน
‘พล.ต.อ.พัชรวาท’ ติวเข้ม คําของบประมาณ 2567 เน้นเป้าหมายชัดเจน วัดผลได้ ลดความซ้ําซ้อน มุ่งประโยชน์ประชาชน
วันที่ 3 ตุลาคม 2566 เวลา 14.00 น. พล.ต.อ.พัชรวาท วงษ์สุวรรณ รองนายกรัฐมนตรี และรัฐมนตรีว่าการกระทรวงทรัพยากรธรรมชาติและสิ่งแวดล้อม (รมว.ทส.) เป็นประธานการประชุมมอบนโยบายการจัดทําคําของบประมาณรายจ่ายประจําปีงบประมาณ พ.ศ. 2567 ของกระทรวงทรัพยากรธรรมชาติและสิ่งแวดล้อม ร่วมกับสํานักงบประมาณ โดยมีนายนพดล พลเสน เลขานุการ รมว.ทส. นายจตุพร บุรุษพัฒน์ ปลัดกระทรวงทรัพยากรธรรมชาติและสิ่งแวดล้อม พร้อมด้วยคณะผู้บริหารจากหน่วยงานในสังกัดกระทรวงฯ เข้าร่วมการประชุม และมี นายอนันต์ แก้วกําเนิด รองผู้อํานวยการสํานักงบประมาณและคณะ เข้ารับฟังนโยบายแนวทางการจัดทําคําของบประมาณประจําปี 2567 ของหน่วยงานใน ทส. พร้อมให้ข้อแนะนํา และชี้แจงแนวทางการจัดทําคําของบประมาณประจําปี 2567 นโยบายสําคัญของรัฐบาล และยุทธศาสตร์การจัดสรรงบประมาณ ณ ห้องประชุม 202 กระทรวงทรัพยากรธรรมชาติและสิ่งแวดล้อม
โดยแนวทางการจัดทําคําของบประมาณรายจ่ายประจําปีงบประมาณ พ.ศ. 2567 ของกระทรวงทรัพยากรธรรมชาติและสิ่งแวดล้อม เน้นให้ความสําคัญตามนโยบายของรัฐบาลที่ได้ให้สัญญาไว้กับประชาชน และภารกิจเร่งด่วนสําคัญ อาทิ การแก้ไขปัญหาฝุ่น PM2.5 การแก้ไขปัญหาไฟป่าหมอกควัน การแก้ไขปัญหาภัยแล้ง การส่งเสริมแหล่งท่องเที่ยวทางธรรมชาติเพื่อสร้างรายได้ให้กับประเทศ รวมถึงการเข้าฟื้นฟูสิ่งแวดล้อมภายหลังสถานการณ์อุทกภัย โดยขอให้แต่ละหน่วยงานจัดทําคําของบประมาณให้มีความชัดเจน ออกแบบวิธีคิด วางแผนการทํางานที่ดี นําเทคโนโลยีมาใช้ในการเพิ่มประสิทธิภาพของงานแทนการเพิ่มงบประมาณ ปรับลดงบประมาณกับโครงการที่ไม่เห็นผล มีความซ้ําซ้อน พร้อมสรรหางบประมาณจากแหล่งอื่น และการสร้างเครือข่ายกับหน่วยงานภาคเอกชน เพื่อเสริมสร้างประสิทธิภาพในการทํางาน และขับเคลื่อนไปสู่เป้าหมายได้อย่างชัดเจน สามารถวัดผลได้เป็นรูปธรรม โดยให้ความสําคัญกับผลประโยชน์ของประชาชนเป็นหลัก
รัฐบาลไทย-ข่าวทำเนียบรัฐบาล-ดีอี เปิดประชุมคณะกรรมการประสานงานการบริหารจัดการทรัพย์สินฯ ของโครงการดาวเทียมสื่อสารภายในประเทศ ครั้งที่ 3/2566
วันจันทร์ที่ 9 ตุลาคม 2566
ดีอี เปิดประชุมคณะกรรมการประสานงานการบริหารจัดการทรัพย์สินฯ ของโครงการดาวเทียมสื่อสารภายในประเทศ ครั้งที่ 3/2566
ดีอี เปิดประชุมคณะกรรมการประสานงานการบริหารจัดการทรัพย์สินฯ ของโครงการดาวเทียมสื่อสารภายในประเทศ ครั้งที่ 3/2566
วันนี้ (9 ตุลาคม 2566) ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงดิจิทัลเพื่อเศรษฐกิจและสังคม (ดีอี) เป็นประธานการประชุมคณะกรรมการประสานงานการบริหารจัดการทรัพย์สินภายใต้สัญญามอบสิทธิบริหารจัดการทรัพย์สินของโครงการดาวเทียมสื่อสารภายในประเทศ ครั้งที่ 3/2566 โดยมี นายภุชพงค์ โนดไธสง เลขาธิการคณะกรรมการดิจิทัลเพื่อเศรษฐกิจและสังคมแห่งชาติ (สดช.) พร้อมด้วยนางสาวพรพรรณ ตันนุกิจ ผู้อํานวยการกองกิจการอวกาศแห่งชาติ และผู้แทนจากบริษัท โทรคมนาคมแห่งชาติ จํากัด (มหาชน) เข้าร่วม ณ ห้องประชุม ONDE – 1 ชั้น 9 สํานักงานคณะกรรมการดิจิทัลเพื่อเศรษฐกิจและสังคมแห่งชาติ
___________________
รัฐบาลไทย-ข่าวทำเนียบรัฐบาล-ครบรอบ 21 ปี วันคล้ายวันสถาปนากระทรวงทรัพยากรธรรมชาติและสิ่งแวดล้อม
วันจันทร์ที่ 9 ตุลาคม 2566
ครบรอบ 21 ปี วันคล้ายวันสถาปนากระทรวงทรัพยากรธรรมชาติและสิ่งแวดล้อม
ครบรอบ 21 ปี วันคล้ายวันสถาปนากระทรวงทรัพยากรธรรมชาติและสิ่งแวดล้อม
ครบรอบ 21 ปี วันคล้ายวันสถาปนากระทรวงทรัพยากรธรรมชาติและสิ่งแวดล้อม
วันที่ 4 ตุลาคม 2566 เวลา 08.30 น. พล.ต.อ.พัชรวาท วงษ์สุวรรณ รองนายกรัฐมนตรี และรัฐมนตรีว่าการกระทรวงทรัพยากรธรรมชาติและสิ่งแวดล้อม (รมว.ทส.) พร้อมด้วย นายนพดล พลเสน เลขานุการ รมว.ทส. และนายจตุพร บุรุษพัฒน์ ปลัดกระทรวงทรัพยากรธรรมชาติและสิ่งแวดล้อม นําคณะผู้บริหารและเจ้าหน้าที่ในสังกัดกระทรวงฯ ประกอบพิธีเนื่องในวันคล้ายวันสถาปนากระทรวงทรัพยากรธรรมชาติและสิ่งแวดล้อม ครบรอบ 21 ปี โดยนําสักการะบูชาพระพุทธสยัมภู พระพุทธรูปประจํากระทรวงฯ และไหว้ศาลพระภูมิเจ้าที่ ณ บริเวณด้านหน้าอาคารกระทรวงทรัพยากรธรรมชาติและสิ่งแวดล้อม จากนั้นได้นําประกอบพิธีเจริญพระพุทธมนต์ เพื่อความเป็นสิริมงคล ณ ห้องประชุม ศักดิ์สิทธิ์ ตรีเดช ชั้น 2 กระทรวงทรัพยากรธรรมชาติและสิ่งแวดล้อม โดยได้รับเมตตาจากท่านเจ้าประคุณสมเด็จพระธีรญาณมุนี กรรมการมหาเถรสมาคม เจ้าอาวาสวัดเทพศิรินทราวาส ราชวรวิหาร เป็นประธานฝ่ายสงฆ์ และคณะสงฆ์จากวัดสร้อยทอง ประกอบพิธีเจริญพระพุทธมนต์
กระทรวงทรัพยากรธรรมชาติและสิ่งแวดล้อม (ทส.) ก่อตั้งขึ้นเมื่อวันที่ 3 ตุลาคม 2545 ตามพระราชบัญญัติปรับปรุงกระทรวง ทบวง กรม พ.ศ. 2545 (มาตรา 22) มีหน้าที่ในการสงวน อนุรักษ์ และฟื้นฟูทรัพยากรธรรมชาติและสิ่งแวดล้อม การจัดการใช้ประโยชน์อย่างยั่งยืน และราชการอื่นตามที่กฎหมายกําหนด โดยมีส่วนราชการภายใต้สังกัด จํานวน 10 หน่วยงาน (มาตรา 23) ได้แก่ สํานักงานรัฐมนตรี สํานักงานปลัดกระทรวง กรมควบคุมมลพิษ กรมทรัพยากรทางทะเลและชายฝั่ง กรมทรัพยากรธรณี กรมทรัพยากรน้ํา กรมทรัพยากรน้ําบาดาล กรมการเปลี่ยนแปลงสภาพภูมิอากาศและสิ่งแวดล้อม (กรมส่งเสริมคุณภาพสิ่งแวดล้อม เดิม) กรมอุทยานแห่งชาติ สัตว์ป่า และพันธุ์พืช และสํานักงานนโยบายและแผนทรัพยากรธรรมชาติและสิ่งแวดล้อม และต่อมาได้มีการโอน กรมป่าไม้ กระทรวงเกษตรและสหกรณ์ มาอยู่ภายใต้สังกัดกระทรวงทรัพยากรธรรมชาติและสิ่งแวดล้อม ในปี พ.ศ. 2546
นอกจากนี้ ยังมีหน่วยงานรัฐวิสากิจและองค์การมหาชนภายใต้การกํากับดูแลในปัจจุบันอีก 5 หน่วยงาน ได้แก่ องค์การอุตสาหกรรมป่าไม้ องค์การสวนพฤกษศาสตร์ องค์การสวนสัตว์แห่งประเทศไทย ในพระบรมราชูปถัมภ์ สํานักงานพัฒนาเศรษฐกิจจากฐานชีวภาพ (องค์การมหาชน) และองค์การบริหารจัดการก๊าซเรือนกระจก (องค์การมหาชน) ปัจจุบันจึงมีหน่วยงานภายใต้สังกัดกระทรวงฯ รวมจํานวน 16 หน่วยงาน และหน่วยงานในส่วนภูมิภาค ได้แก่ สํานักงานทรัพยากรธรรมชาติและสิ่งแวดล้อมจังหวัด อีก 76 จังหวัด
รัฐบาลไทย-ข่าวทำเนียบรัฐบาล-ปลัดฯ จตุพร ร่วมงาน ESG Symposium 2023 ร่วม - เร่ง - เปลี่ยน สู่สังคมคาร์บอนต่ำ ในงาน Sustainability Expo 2023
วันจันทร์ที่ 9 ตุลาคม 2566
ปลัดฯ จตุพร ร่วมงาน ESG Symposium 2023 ร่วม - เร่ง - เปลี่ยน สู่สังคมคาร์บอนต่ํา ในงาน Sustainability Expo 2023
ปลัดฯ จตุพร ร่วมงาน ESG Symposium 2023 ร่วม - เร่ง - เปลี่ยน สู่สังคมคาร์บอนต่ํา ในงาน Sustainability Expo 2023
ปลัดฯ จตุพร ร่วมงาน ESG Symposium 2023 ร่วม - เร่ง - เปลี่ยน สู่สังคมคาร์บอนต่ํา ในงาน Sustainability Expo 2023
วันที่ 5 ตุลาคม 2566 เวลา 15.00 น. นายจตุพร บุรุษพัฒน์ ปลัดกระทรวงทรัพยากรธรรมชาติและสิ่งแวดล้อม พร้อมคณะผู้บริหารในกระทรวงฯ เข้าร่วมรับฟังการเสนอข้อคิดเห็นต่อนายกรัฐมนตรี ในหัวข้อ “เปลี่ยนประเทศไทยสู่สังคมคาร์บอนต่ํา” ในงาน ESG Symposium 2023 “ร่วม เร่ง เปลี่ยนประเทศไทยสู่สังคมคาร์บอนต่ํา” ภายใต้งาน Sustainability Expo 2023 ณ ห้อง Plenary Hall ชั้น 1 ศูนย์การประชุมแห่งชาติสิริกิติ์ กรุงเทพฯ โดยมี นายเศรษฐา ทวีสิน นายกรัฐมนตรี และรัฐมนตรีว่าการกระทรวงการคลัง เป็นประธานรับฟังข้อเสนอทั้ง 4 ประเด็นจากผู้แทน เอสซีจี ได้แก่ 1) โมเดลสระบุรีแซนด์บ๊อกซ์ ต้นแบบเมืองคาร์บอนต่ํา 2) การผลักดันเศรษฐกิจหมุนเวียนให้เป็นวาระแห่งชาติ 3) การส่งเสริมการใช้พลังงานสะอาด และ 4) การเปลี่ยนไปสู่สังคมคาร์บอนต่ําอย่างราบรื่น โดยไม่ทิ้งใครไว้ข้างหลัง พร้อมกล่าวแสดงวิสัยทัศน์การขับเคลื่อนสิ่งแวดล้อม สังคม และธรรมาภิบาล หรือ ESG (Environment, Social, Governance) เพื่อผลักดันประเทศไทยสู่ความยั่งยืน
นายกรัฐมนตรี กล่าวว่า รู้สึกประทับใจที่ได้เห็นคนไทยทุกภาคส่วน ทั้งภาคเอกชน ภาครัฐ ภาควิชาการ และภาคประชาสังคม ร่วมกันหาแนวทางทําให้ประเทศไทยเป็นสังคมคาร์บอนต่ํา ซึ่งภาวะโลกเดือดส่งผลกระทบต่อความเป็นอยู่ของทุกชีวิตบนโลก สภาพอากาศสุดขั้วส่งผลต่อสุขภาพ ภัยแล้งรุนแรงมากขึ้น อาหารขาดแคลน นําไปสู่ปัญหาเศรษฐกิจตั้งแต่ระดับครัวเรือนจนถึงระดับมหภาค แต่อย่างไรก็ตามเชื่อมั่นว่า หากทุกฝ่ายร่วมมือกันตามยุทธศาสตร์ ESG ที่เน้นสร้างเศรษฐกิจควบคู่กับสมดุลทางสังคมและสิ่งแวดล้อมอย่างโปร่งใส มุ่งสู่เป้าหมาย SDGs ของสหประชาชาติ เราจะสามารถช่วยกันกู้โลกให้กลับมาดีขึ้นได้
โดยในการประชุมระดับผู้นําว่าด้วยเป้าหมายการพัฒนาที่ยั่งยืนประจําปี 2023 เมื่อเดือนกันยายนที่ผ่านมา สหประชาชาติได้กําหนดให้ช่วง 10 ปีนี้ เป็น ทศวรรษแห่งการลงมือทํา หรือ Decade of Action ประเทศไทยได้วางแนวทางการพัฒนาเศรษฐกิจที่ยั่งยืน โดยมีประชาชนเป็นศูนย์กลาง ได้แก่ 1) มุ่งมั่นพัฒนาที่ยั่งยืนโดยไม่ทิ้งใครไว้ข้างหลัง และไปให้ถึงกลุ่มรากหญ้า 2) ส่งเสริมสิทธิมนุษยชนและความเท่าเทียมทางเพศ สําหรับประชากรทุกคนในประเทศ และให้ความสําคัญกับสิทธิด้านสุขภาพ และ 3) ผลักดันความร่วมมือทุกระดับ เพื่อรับมือการเปลี่ยนแปลงสภาพภูมิอากาศ รวมถึงส่งเสริมการเข้าถึงบริการพลังงานสะอาดในราคาที่เหมาะสม มีความน่าเชื่อถือ ภายในปี ค.ศ. 2030 พร้อมย้ําให้ทุกคนมั่นใจว่า วันนี้ประเทศไทยพร้อมเดินหน้าแก้วิกฤตสิ่งแวดล้อม โดยรัฐบาลบรรจุอยู่ในนโยบาย และมีแผนที่นําทางการลดก๊าซเรือนกระจกของประเทศ เพื่อให้ทุกภาคส่วนดําเนินงานอย่างบูรณาการร่วมกัน
รัฐบาลไทย-ข่าวทำเนียบรัฐบาล-“ศุภมาส” ร่วมเปิดประชุม “STS Forum 2023” ลั่นพร้อมร่วมมือกับประชาคมโลกแก้ปัญหาที่ท้าทายมนุษย์
วันจันทร์ที่ 9 ตุลาคม 2566
“ศุภมาส” ร่วมเปิดประชุม “STS Forum 2023” ลั่นพร้อมร่วมมือกับประชาคมโลกแก้ปัญหาที่ท้าทายมนุษย์
“ศุภมาส” ร่วมเปิดประชุม “STS Forum 2023” ลั่นพร้อมร่วมมือกับประชาคมโลกแก้ปัญหาที่ท้าทายมนุษย์
“ศุภมาส อิศรภักดี” รมว.อว. ร่วมเปิดประชุม “STS Forum 2023” เวทีหารือนโนบายวิทยาศาสตร์และเทคโนโลยีที่ใหญ่ที่สุดในโลก ที่ประเทศญี่ปุ่น ชูโมเดลเศรษฐกิจ BCG พร้อมนําเสนอเมกะเทรนด์ที่ทั่วโลกกําลังเผชิญทั้งเทคโนโลยีสีเขียว นวัตกรรมรับมือโลกร้อน พลังงาน AI ลั่นพร้อมร่วมมือกับประชาคมโลกแก้ปัญหาที่ท้าทายมนุษย์
เมื่อวันที่ 1 ต.ค.น.ส.ศุภมาส อิศรภักดี รมว.การอุดมศึกษา วิทยาศาสตร์ วิจัยและนวัตกรรม(อว.) เข้าร่วมเปิดการประชุมทางวิทยาศาสตร์และเทคโนโลยีเพื่อการพัฒนาสังคม ครั้งที่ 20 (Science and Technology in Society: STS forum 2023) ภายใต้กรอบแนวคิด “Lights and Shadows of Science and Technology” ซึ่งเป็นเวทีหารือด้านนโยบายวิทยาศาสตร์และเทคโนโลยีที่ใหญ่ที่สุดในโลก ณ เมืองเกียวโต ประเทศญี่ปุ่น
จากนั้น น.ส.ศุภมาส ได้เข้าร่วมประชุมโต๊ะกลมรัฐมนตรีด้านวิทยาศาสตร์และเทคโนโลยี (S&T Ministers’ Roundtable Meeting) ในประเด็น “Open Science and International Brain Circulation” โดยประเทศไทยได้นําเสนอเกี่ยวกับการส่งเสริมเทคโนโลยีสีเขียว สร้างนวัตกรรมรับมือการเปลี่ยนแปลงสภาพภูมิอากาศ พลังงาน และเทคโนโลยี AI ซึ่งเป็นเมกะเทรนด์ที่ทั่วโลกกําลังเผชิญ เนื่องจากความก้าวหน้าทางวิทยาศาสตร์แลเทคโนโลยีได้นําความเจริญก้าวหน้าและสะดวกสบายมาสู่มวลมนุษยชาติ แต่ก็ยังซึ่งผลกระทบเชิงลบต่อสังคมที่เกิดขึ้นจากการพัฒนาดังกล่าว โดยที่ประชุมได้เห็นพ้องร่วมกันในการร่วมมือแก้ไขปัญหาของโลกดังกล่าว เพื่อความผาสุกและอนาคตที่ยั่งยืน
โดยในการประชุม น.ส.ศุภมาส ได้กล่าวว่า กระทรวง อว. มุ่งเน้นการผสานกําลังจากหน่วยงานวิจัย มหาวิทยาลัย ร่วมกับพันธมิตรจากภาคเอกชนและประชาชนประกอบกับการสนับสนุนจากภาครัฐผ่านนโยบายเศรษฐกิจ BCG โดยเฉพาะอย่างยิ่งด้านพลังงานสะอาด เศรษฐกิจชีวภาพ เศรษฐกิจ สร้างสรรค์ ความเป็นกลางทางคาร์บอน การเป็นมิตรกับสิ่งแวดล้อม เพื่อการพัฒนาอย่างยั่งยืนตามแนวปรัชญาเศรษฐกิจพอเพียงซึ่งจะสามารถร่วมตอบโจทย์ประเด็นสําคัญของโลกในปัจจุบันได้
"การจะก้าวข้ามความท้าทายเหล่านี้ต้องอาศัยความร่วมมือของประชาคมโลก ใช้วิทยาศาสตร์ เทคโนโลยีและนวัตกรรม (วทน.) โดยเฉพาะอย่างยิ่งเทคโนโลยีใหม่ เช่น ปัญญาประดิษฐ์ (AI) และ Big Data เป็นเครื่องมือ โดยกระทรวง อว. เอง พร้อมที่จะทํางานร่วมกับทุกประเทศเพิ่มศักยภาพด้านการวิจัยและพัฒนา ถ่ายทอดและแลกเปลี่ยนเทคโนโลยี เป็นตัวกลางเชื่อมภาควิชาการและอุตสาหกรรม รวมถึงพัฒนากําลังคนเพื่อรองรับการดําเนินงานดังกล่าว" น.ส.ศุภมาส กล่าว
ทั้งนี้ ในช่วงเช้าก่อนการประชุม น.ส.ศุภมาส ได้ร่วมรับประทานอาหารเช้ากับ ฯพณฯ ฟูมิโอะ คิชิดะ นายกรัฐมนตรีญี่ปุ่น พร้อมด้วยรัฐมนตรีประเทศต่าง ๆ กว่า 40 คน โดยมี นายมาซาฮิโตะ โมริยามะ รัฐมนตรีกระทรวงศึกษาธิการ วัฒนธรรม กีฬา วิทยาศาสตร์ และเทคโนโลยี (MEXT) ของญี่ปุ่นให้การต้อนรับ
รัฐบาลไทย-ข่าวทำเนียบรัฐบาล-​โฆษกรัฐบาลเผย นายกฯ ย้ำแนวทางการช่วยเหลือพี่น้องคนไทยในอิสราเอล
วันจันทร์ที่ 9 ตุลาคม 2566
09/10/2566
​โฆษกรัฐบาลเผย นายกฯ ย้ําแนวทางการช่วยเหลือพี่น้องคนไทยในอิสราเอล
​โฆษกรัฐบาลเผย นายกฯ ย้ําแนวทางการช่วยเหลือพี่น้องคนไทยในอิสราเอล
วันนี้ (9 ตุลาคม 2566) นายชัย วัชรงค์ โฆษกประจําสํานักนายกมนตรีเปิดเผยว่านายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลัง โพสต์ทวิตเตอร์ล่าสุด ถึงแนวทางการทํางานของรัฐบาลที่เน้นย้ําความสําคัญของการให้ความช่วยเหลือพี่น้องคนไทยในอิสราเอล
นายกรัฐมนตรีกล่าวว่า รัฐบาลให้ความสําคัญอย่างยิ่งต่อการให้ความช่วยเหลือและความปลอดภัยของพี่น้องคนไทยที่อยู่ในอิสราเอล โดยผมได้รับทราบว่า ขณะนี้ มีแรงงานชาวไทยในอิสราเอลจํานวนพันกว่าคนที่แสดงความประสงค์ที่จะเดินทางกลับมายังประเทศไทย ซึ่งผมได้สั่งการให้ทั้งกระทรวงการต่างประเทศ กองทัพอากาศ และหน่วยงานที่เกี่ยวข้องดําเนินการอย่างเต็มที่โดยเร็ว
ในการนี้การอพยพจะเริ่มดําเนินการในทันที โดยทางสถานทูตไทยได้รายงานว่าจะจัดส่งคนไทยชุดแรก 15 คน ซึ่งบางรายเป็นผู้บาดเจ็บ โดยสายการบินพาณิชย์กลับถึงประเทศไทยในวันที่ 12 ต.ค.นี้ และจะทะยอยส่งกลับเป็นชุด ๆ โดยมีคนไทยจํานวน 76 รายที่ทางการอิสราเอลช่วยนําออกมาจากพื้นที่สู้รบ ตลอดจนจํานวนที่เหลือทั้งหมดซึ่งขณะนี้ทุกฝ่ายได้ประสานความพร้อมในการส่งเครื่องบินของทัพอากาศไปรับ หรือโดยเที่ยวบินพาณิชย์รวมทั้งการเช่าเหมาลําตามความเหมาะสมของสถานการณ์
นอกจากนี้ได้สั่งการให้สถานเอกอัครราชทูตไทยที่เกี่ยวข้องให้ติดต่อกับมิตรประเทศเพื่อช่วยประสานในการปล่อยตัวคนไทยที่จับกุมอีกทางด้วยแล้ว
ทั้งหมดนี้ทางการไทยให้ความสําคัญยิ่งกับความปลอดภัยของคนไทย ทั้งนี้ไทยเป็นมิตรและมีความสัมพันธ์ที่ดีกับทุกฝ่าย และปรารถนาที่จะเห็นการยุติความรุนแรงรวมทั้งสถานการณ์กลับคืนสู่ปกติโดยเร็วครับ
https://twitter.com/thavisin/status/1711342686391971954?s=46
ทั้งนี้ โฆษกประจําสํานักนายกทํามนตรีย้ําว่า ความปลอดภัยของพี่น้องประชาชนไทยเป็นความสําคัญอันดับหนึ่งที่รัฐบาลปัจจุบันยึดถือ ต้องการช่วยเหลือทุกคนที่แสดงความประสงค์ออกจากพื้นที่สู้รบเร็วที่สุด
รัฐบาลไทย-ข่าวทำเนียบรัฐบาล-นายกฯ พบภาคเอกชนรายใหญ่ฮ่องกงระหว่างอาหารเย็น เอกชนฮ่องกงชื่นชมวิสัยทัศน์และทิศทางการขับเคลื่อนเศรษฐกิจ บริหารประเทศของนายกรัฐมนตรี
วันจันทร์ที่ 9 ตุลาคม 2566
09/10/2566
นายกฯ พบภาคเอกชนรายใหญ่ฮ่องกงระหว่างอาหารเย็น เอกชนฮ่องกงชื่นชมวิสัยทัศน์และทิศทางการขับเคลื่อนเศรษฐกิจ บริหารประเทศของนายกรัฐมนตรี
นายกฯ พบภาคเอกชนรายใหญ่ฮ่องกงระหว่างอาหารเย็น เอกชนฮ่องกงชื่นชมวิสัยทัศน์และทิศทางการขับเคลื่อนเศรษฐกิจ บริหารประเทศของนายกรัฐมนตรี
วันนี้ (9 ตุลาคม 2566) เวลา 18.30 น. (เวลาท่องถิ่นที่ฮ่องกงเร็วกว่าไทย 1 ชม.) ณ โรงแรม Conrad นายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลัง พบหารือภาคเอกชนรายใหญ่ฮ่องกง นายชัย วัชรงค์ โฆษกประจําสํานักนายกรัฐมนตรี สรุปสาระสําคัญดังนี้
นายกรัฐมนตรีกล่าวกับนักธุรกิจถึงนโยบาย การเปิดประเทศ พร้อมรับความร่วมมือ ประเด็นการค้าการลงทุนระหว่างกัน โดยยินดีที่ได้พบภาคเอกชนฮ่องกง และร่วมรับประทานอาหารเย็นในวันนี้
ในโอกาสนี้ ภาคเอกชนรายใหญ่ฮ่องกงต่างสนใจในศักยภาพของไทย และได้สอบถามถึงนโยบายการดําเนินธุรกิจในไทย รวมทั้งการพัฒนาเพื่อสร้างความเชื่อมโยงระหว่างทั้งสองฝ่าย
โดยภาคเอกชนฮ่องกง ชื่นชมวิสัยทัศน์ การดําเนินนโยบาย และทิศทางการขับเคลื่อนเศรษฐกิจของนายกรัฐมนตรี ซึ่งรวมถึงการบริหารรัฐบาล ของนายกรัฐมนตรีด้วย โดยการมาฮ่องกงของนายกฯ ในครั้งนี้ ถือเป็นโอกาสพิเศษ เปิดหน้าใหม่ของความสัมพันธ์ โดยเฉพาะความร่วมมือในการสร้างการเติบโตทางธุรกิจของภาคเอกชนทั้งสอง แม้การนัดหมายจะกระชั้นชิด แต่ก็เกิดขึ้นและประสบความสําเร็จ สามารถสร้างความเชื่อมั่น เพิ่มความใกล้ชิดระหว่างกัน
ทั้งนี้ ภาคเอกชนฮ่องกงที่เข้าพบ ได้แก่
1. Mr. Adriel Chan, Vice Chair, Hang Lung Properties
2. Mr. Kin Chan, Founding Shareholder, Argyle Street Management Limited
3. Ms. Pansy Ho, Group Executive Chairman, Shun Tak Holdings Limited
4. Mr. George Hong Choy, Chief Executive, Link REIT
5. Mr. Brian Li, Co-CEO/Executive Director, Bank of East Asia Ltd
6. Mr. David Liao, Group Executive, HSBC Group
7. Mr. Francis Lui, Deputy chairman, Galaxy Entertainment
8. Mr. Daryl Ng, Deputy Chairman, Sino Group
9. Ms. Hui Kwok, Chairman, Shangri-La Asia
10. Mr. Raymond Kwok, Chairman, Sun Hung Kai Properties
11. Mr. Lawrence Ho, Chairman, Melco Resorts & Entertainment Limited
รัฐบาลไทย-ข่าวทำเนียบรัฐบาล-ระดับน้ำท่วม “ลดลง” ใน 4 จังหวัด เร่งสำรวจ-ทำบัญชีความเสียหาย ช่วยเหลือ ปชช. ตามระเบียบ ก.คลัง ต่อไป
วันจันทร์ที่ 9 ตุลาคม 2566
ระดับน้ําท่วม “ลดลง” ใน 4 จังหวัด เร่งสํารวจ-ทําบัญชีความเสียหาย ช่วยเหลือ ปชช. ตามระเบียบ ก.คลัง ต่อไป
.....
กรมป้องกันและบรรเทาสาธารณภัย (ปภ.) เผยภาพรวม "ระดับน้ําลดลงทุกจังหวัด" ทั้งนี้ ข้อมูลเมื่อวันที่ 5 ต.ค. 66 ยังคงมีสถานการณ์น้ําท่วมใน 4 จังหวัด ได้แก่ ตาก กาฬสินธุ์ อุบลราชธานี และตราด ดังนี้:
.
• ตาก น้ําท่วมในอําเภอสามเงา และบ้านตาก
- พื้นที่ได้รับผลกระทบ 4 ตําบล 21 หมู่บ้าน ประชาชนได้รับผลกระทบ 2,737 ครัวเรือน ระดับน้ําลดลง
• กาฬสินธุ์ น้ําท่วมใน 10 อําเภอ ได้แก่ เมืองกาฬสินธุ์ ร่องคํา ฆ้องชัย ยางตลาด กมลาไสย สามชัย ท่าคันโท หนองกุงศรี สหัสขันธ์ และห้วยเม็ก
- พื้นที่ได้รับผลกระทบ 55 ตําบล 322 หมู่บ้าน ประชาชนได้รับผลกระทบ 9,065 ครัวเรือน ระดับน้ําลดลง
• อุบลราชธานี น้ําท่วมในอําเภอเมืองอุบลราชธานี และวารินชําราบ
- พื้นที่ได้รับผลกระทบ 6 ตําบล 35 หมู่บ้าน ประชาชนได้รับผลกระทบ 1,407 ครัวเรือน ระดับน้ําลดลง
• ตราด น้ําท่วมในพื้นที่อําเภอบ่อไร่
- พื้นที่ได้รับผลกระทบ 1 ตําบล 1 หมู่บ้าน ระดับน้ําลดลง
.
สําหรับการแก้ไขปัญหาและการช่วยเหลือประชาชน:
- หน่วยงานที่เกี่ยวข้องลงพื้นที่ดูแล ช่วยเหลือผู้ประสบภัยอย่างเต็มกําลัง
- พื้นที่ที่สถานการณ์คลี่คลายแล้วได้ระดมกําลังเจ้าหน้าที่ฟื้นฟูพื้นที่ประสบภัยให้กลับสู่ภาวะปกติโดยเร็ว
- จัดเจ้าหน้าที่เข้าสํารวจและจัดทําบัญชีความเสียหาย เพื่อดําเนินการช่วยเหลือตามระเบียบ ก.คลังฯ ต่อไป
.
ทั้งนี้ ปชช. ที่ได้รับความเดือดร้อนจากสาธารณภัย สามารถแจ้งเหตุและขอความช่วยเหลือ:
• ไลน์ “ปภ.รับ แจ้งเหตุ 1784” เพิ่มเพื่อนที่ Line ID @1784DDPM
• สายด่วนนิรภัย 1784 ตลอด 24 ชั่วโมง
• ติดตามประกาศการแจ้งเตือนภัยได้ที่แอปฯ “THAI DISASTER ALERT”
#ไทยคู่ฟ้า#สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-รองโฆษกฯ รัดเกล้า ย้ำรัฐบาลโดยกระทรวงอุตสาหกรรม ไม่นิ่งดูดายความกังวลใจชาวภูเก็ต พร้อมเดินหน้าต่อ แก้ปัญหา PM2.5 ด้วยมาตรการ “คุม รับ รุก” ยกระดับอุตสาหกรรมไทยสอดรับ BCG Model
วันจันทร์ที่ 9 ตุลาคม 2566
09/10/2566
รองโฆษกฯ รัดเกล้า ย้ํารัฐบาลโดยกระทรวงอุตสาหกรรม ไม่นิ่งดูดายความกังวลใจชาวภูเก็ต พร้อมเดินหน้าต่อ แก้ปัญหา PM2.5 ด้วยมาตรการ “คุม รับ รุก” ยกระดับอุตสาหกรรมไทยสอดรับ BCG Model
รองโฆษกฯ รัดเกล้า ย้ํารัฐบาลโดยกระทรวงอุตสาหกรรม ไม่นิ่งดูดายความกังวลใจชาวภูเก็ต พร้อมเดินหน้าต่อ แก้ปัญหา PM2.5 ด้วยมาตรการ “คุม รับ รุก” ยกระดับอุตสาหกรรมไทยสอดรับ BCG Model มุ่งสู่อุตสาหกรรม Green Industry
วันที่ 9 ตุลาคม 2566 นางรัดเกล้า อินทวงศ์ สุวรรณคีรี รองโฆษกประจําสํานักนายกรัฐมนตรี เปิดเผยว่า กระทรวงอุตสาหกรรมรับทราบและไม่นิ่งนอนใจในความกังวลใจของชาวภูเก็ตเรื่อง มลภาวะจากโรงงานอุตสาหกรรมในจังหวัดภูเก็ต ได้เดินหน้าสั่งการอุตสาหกรรมจังหวัด ตรวจสอบอย่างใกล้ชิด และกํากับติดตามดูแลตามมาตรการระเบียบและข้อกฎหมายที่เกี่ยวข้องทันที นอกจากนั้นยังย้ําอีกว่ารัฐบาลให้ความสําคัญและเดินหน้าแก้ไขปัญหา PM2.5 ด้วยมาตรการ "คุม รับ รุก" โดยกระทรวงอุตสาหกรรมได้วางวาระ PM2.5 เป็น 1 ใน 5 วาระเร่งด่วน ยกระดับสู่อุตสาหกรรมยั่งยืน รองรับการเปลี่ยนผ่านไปสู่อุตสาหกรรมที่มีมูลค่าเพิ่ม อุตสาหกรรมสีเขียว (Green Industry) และสอดคล้องกับนโยบาย BCG Model
รองโฆษกประจําสํานักนายกรัฐมนตรี กล่าวว่า มาตรการ "คุม รับ รุก" ได้แก่ 1. คุม ควบคุมการระบายอากาศเสียจากโรงงาน โดยใช้อํานาจตาม พรบ. โรงงาน แก้กฎหมาย 2. รับ การรับและรวบรวมข้อมูลด้านมลพิษอากาศจากโรงงานอย่าง Real-time และ 3. รุก การตรวจโรงงานเชิงรุก กทม. ปริมณฑล เหนือ
โดย กระทรวงอุตสาหกรรมยังได้ดําเนินมาตรการควบคุมและแก้ไขปัญหาฝุ่นละอองการเชิงรุกกับโรงงานทั่วประเทศที่จํานวนกว่า 7 หมื่นโรงงาน ทั้งการตรวจโรงงานเชิงรุกในพื้นที่ กทม. และ ปริมณฑล ของโรงงานในกลุ่มเสี่ยงแล้วกว่า 896 โรงงาน (กทม. 260 โรงงาน ปริมณฑล 636 โรงงาน) ดําเนินการตรวจโรงงานเชิงรุกในพื้นที่ 17 จังหวัดภาคเหนือจํานวน 668 โรงงาน รวมทั้งขอความร่วมมือผู้ประกอบการให้ควบคุมการผลิต และตรวจสอบประสิทธิการทํางานของระบบบําบัดมลพิษทางอากาศ ออกกฎหมายควบคุมด้านมลพิษอากาศ ออกกฎหมายกําหนดให้โรงงานบางประเภทที่อาจก่อให้เกิดมลพิษทางอากาศให้ดําเนินการติดตั้งอุปกรณ์ตรวจสอบคุณภาพอากาศจากปล่องแบบอัตโนมัติอย่างต่อเนื่อง (CEMS) ตลอดจนการจัดระบบเฝ้าระวังและเตือนภัยมลพิษระยะไกล (Pollution Online Monitoring System) เพื่อให้ประชาชนสามารถเข้ามาติดตามและตรวจสอบ
“รัฐบาลเร่งยกระดับอุตสาหกรรมไทยสอดรับ BCG Model มุ่งสู่อุตสาหกรรมที่มีมูลค่าเพิ่มและอุตสาหกรรมสีเขียว (Green Industry) พัฒนาพาอุตสาหกรรมไทยให้ทันกับการเปลี่ยนแปลงของโลกที่มุ่งไปสู่ความเป็นมิตรกับสิ่งแวดล้อม จึงต้องร่วมกับผู้ประกอบการและฝ่ายที่เกี่ยวข้องต่างๆ ปรับตัวตั้งแต่ต้นน้ําไปจนถึงปลายน้ํา” นางรัดเกล้าฯ กล่าว